El cochecito

El cochecito [koĉeZIto] (La aŭteto) estas hispana filmo reĝisorita de Marco Ferreri, premierita la 3an de novembro 1960. La filmo estas bazata sur la novelo de Rafael Azcona nome Paralítico, de la novelaro Pobre, paralítico y muerto (1960).​ La filmo estas montro de kinstilo nomita novrealismo kaj ricevis diversajn premiojn. 

 Intrigo 

Don Anselmo Proharán (José Isbert) estas maljunulo kiu totale decidas akiri motor-aŭteton por handikapulo, same kiel tiuj kiujn havas lia amiko Lucas kaj aliaj samaĝuloj vere handikapitaj. Spite la opozicion de la tuta familio, Don Anselmo insistas pri sia deziro, eĉ vendante la juvelojn de la familio. Kiam lia filo Carlos (Pedro Porcel) konas tion, li devigis la redonon. Revenĝe, Don Anselmo decidas venenigi sian familion. Kiam li klopodas fuĝi per sia aŭteto, li estas finfine arestita de policanoj. 

 Geaktoraro kaj roluloj 
 José Isbert kiel Don Anselmo Proharán
 Pedro Porcel kiel Carlos Proharán
 José Luis López Vázquez kiel Alvarito
 María Luisa Ponte kiel Matilde
 Antonio Gavilán kiel Don Hilario
 José Álvarez Jáudenes "Lepe" kiel Lucas
 Chus Lampreave kiel Yolanda
 Ángel Álvarez kiel Álvarez
 Carmen Santonja kiel Julita
 Antonio Riquelme kiel Doktoro Don Julio

Kuriozaĵoj
Oni filmis la scenojn en Madrido.

La dekomenca versio de la filmo klare komprenigis, ke Don Anselmo sukcesis venenigi la familion, sed tiu fino estis malpermesita de la cenzuro, kaj tio rezultis en mildigita versio laŭ kiu la ago de la decida maljunulo estis nur klopodo.​

En mallonga sceno aperis ludante rolojn de monaĥoj la scenaristo Rafael Azcona kaj la reĝisoro Carlos Saura.​ 

Kategorio:Hispanlingvaj filmoj
Kategorio:Nigrablankaj filmoj
Kategorio:Filmoj aperintaj en 1960
Kategorio:Komediaj filmoj
Kategorio:Dramaj filmoj